CELEX: 32010R0549
Language: lt
Date: 2010-06-23 00:00:00
Title: 2010 m. birželio 23 d. Komisijos reglamentas (ES) Nr. 549/2010, kuriuo iš dalies keičiamas ir pataisomas Komisijos reglamentas (ES) Nr. 1272/2009, kuriuo nustatomos bendros išsamios Tarybos reglamento (EB) Nr. 1234/2007 įgyvendinimo taisyklės, susijusios su žemės ūkio produktų supirkimu ir pardavimu taikant valstybės intervenciją

24.6.2010   
            
            
               LT
            
            
               Europos Sąjungos oficialusis leidinys
            
            
               L 157/1
            
         KOMISIJOS REGLAMENTAS (ES) Nr. 549/2010
   2010 m. birželio 23 d.
   kuriuo iš dalies keičiamas ir pataisomas Komisijos reglamentas (ES) Nr. 1272/2009, kuriuo nustatomos bendros išsamios Tarybos reglamento (EB) Nr. 1234/2007 įgyvendinimo taisyklės, susijusios su žemės ūkio produktų supirkimu ir pardavimu taikant valstybės intervenciją
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio a, d ir j dalis kartu su 4 straipsniu,
   kadangi:
   
               (1)
            
            
               Reglamento (EB) Nr. 1234/2007 12 straipsnio 2 dalyje nustatyta, kad Komisija be 195 straipsnio 1 dalyje nurodyto komiteto pagalbos sustabdo 1 dalies c punkte nurodytos valstybės intervencijos taikymą galvijienai, jei atitinkamu laikotarpiu nebevykdomos tame punkte nurodytos sąlygos. Reikėtų nustatyti atitinkamą laikotarpį, per kurį turėtų būti sustabdytas valstybės intervencijos taikymas galvijienai konkurso tvarka ir įteisinti tokį Komisijai suteiktą įgaliojimą Komisijos reglamento (ES) Nr. 1272/2009 (2) 16 straipsnyje.
            
         
               (2)
            
            
               Komisijos reglamento (ES) Nr. 1272/2009 29 straipsnio 2 dalyje skirtingose kalbų versijose buvo priimtos nevienodos ir klaidingos nuostatos, susijusios su taisyklėmis, taikomomis, kai intervencinė agentūra pakeičia pasiūlymo ar paraiškos teikėjo nurodytą sandėliavimo vietą. Todėl reikėtų patikslinti, kad tokiu atveju papildomas transportavimo išlaidas, išskyrus išlaidas už pirmuosius 20 km, padengia intervencinė agentūra, ir pridėti, kad kai taikoma 38 straipsnio 3 dalis, sumažinimas taikomas tik transportavimo iki 100 km išlaidoms.
            
         
               (3)
            
            
               Reglamento (ES) Nr. 1272/2009 III priedo IX dalyje pateikiamos nuostatos dėl intervencinei galvijienai pakuoti skirtų kartoninių dėžių. Reikėtų pritaikyti 6 punkte nustatytus reikalavimus antspaudams, kad jie derėtų su 2004 m. balandžio 29 d. Europos Parlamento ir Tarybos reglamento (EB) Nr. 853/2004, nustatančio konkrečius gyvūninės kilmės maisto produktų higienos reikalavimus (3) II priedo I skirsnio reikalavimais.
            
         
               (4)
            
            
               Iš dalies keičiant Reglamentą (ES) Nr. 1272/2009, reikėtų ištaisyti praleidimą to reglamento 25 straipsnyje.
            
         
               (5)
            
            
               Todėl reikėtų atitinkamai iš dalies pakeisti ir pataisyti Reglamentą (EB) Nr. 1272/2009.
            
         
               (6)
            
            
               Šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 1272/2009 iš dalies keičiamas taip:
   
               1)
            
            
               16 straipsnio 2 dalies b punktas pakeičiamas taip:
               
                           „b)
                        
                        
                           jautienos pagal kategoriją ir valstybę narę ar jos regioną supirkimo konkursą, remiantis užregistruotomis dviejų paskutinių savaičių rinkos kainomis, pagal Reglamento (EB) Nr. 1234/2007 12 straipsnio 1 dalies c punktą. Komisija pagal tą pačią tvarką, pagal kategoriją ir valstybę narę ar jos regioną, sustabdo konkursą, remdamasi užregistruotomis paskutinės savaitės rinkos kainomis.“
                        
                     
         
               2)
            
            
               16 straipsnio 6 dalies pirmosios pastraipos įvadinė frazė pakeičiama taip:
               „Įgyvendinant Reglamento (EB) Nr. 1234/2007 12 straipsnio 1 dalies c punktą, 12 straipsnio 2 dalį ir 18 straipsnio 3 dalies b punktą, taikomos tokios taisyklės:“
            
         
               3)
            
            
               25 straipsnio pirma pastraipa pakeičiama taip:
               „Patikrinusi pasiūlymo ar paraiškos priimtinumą, kaip nurodyta 11 straipsnio 1 dalyje, ir pagal 20 straipsnio 3 dalį pateikusi pranešimą intervencinė agentūra, nepažeisdama pagal 14 straipsnio 1 dalį ir 19 straipsnio 1 dalį priimtų priemonių, išduoda pristatymo užsakymą. Pristatymo užsakymas žymimas data ir numeriu, o jame nurodoma:
               
                           a)
                        
                        
                           pristatomas kiekis;
                        
                     
                           b)
                        
                        
                           galutinė produktų pristatymo diena;
                        
                     
                           c)
                        
                        
                           sandėliavimo vieta, į kurią produktai pristatomi;
                        
                     
                           d)
                        
                        
                           kaina, dėl kurios pasiūlymas arba paraiška dalyvauti konkurse yra priimtini.“
                        
                     
         
               4)
            
            
               29 straipsnio 2 dalis pakeičiama taip:
               „2.   Jei intervencinė agentūra pakeičia pasiūlymo ar paraiškos teikėjo nurodytą sandėliavimo vietą, pagal 26 straipsnio 1 dalį papildomas transportavimo išlaidas, išskyrus išlaidas už pirmuosius 20 km, padengia intervencinė agentūra. Tačiau transporto išlaidas, viršijančias 100 km pervežimo išlaidas, visapusiškai prisiima intervencinė agentūra. Ši dalis netaikoma, jei taikoma 31 straipsnio 2 dalis.“
            
         
               5)
            
            
               38 straipsnio 3 dalies a punktas pakeičiamas taip:
               
                           „a)
                        
                        
                           transportavimo išlaidas, patirtas vežant produktus iš intervencinės agentūros paskirtos faktinės perėmimo vietos į 10 straipsnio 1 dalies a punkto iv papunktyje nurodytą sandėliavimo vietą, į kurią produktai turėjo būti atvežti už mažiausią kainą, bet neviršijant 29 straipsnio 1 dalyje nustatytos 100 km ribos; ir“
                        
                     
         
               6)
            
            
               III priedo IX dalies 6 punktas pakeičiamas taip:
               
                           „6.
                        
                        
                           Kartoninės dėžės turi būti užantspauduotos:
                           
                                       a)
                                    
                                    
                                       paženklinant laikantis Reglamento (EB) Nr. 853/2004 II priedo I skirsnio reikalavimų; ir
                                    
                                 
                                       b)
                                    
                                    
                                       ant abiejų dėžės pusių tvirtinant intervencinės agentūros korteles su serijos numeriu taip, kad atidarant dėžę, kortelės būtų pažeistos.“
                                    
                                 
                     
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas:
   
               a)
            
            
               nuo 2010 m. liepos 1 d. galvijienai, sviestui, nugriebto pieno milteliams ir grūdams;
            
         
               b)
            
            
               nuo 2010 m. rugsėjo 1 d. – ryžiams.
            
         
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. birželio 23 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 349, 2009 12 29, p. 1.
   
      (3)  OL L 139, 2004 4 30, p. 55.